หนีห่าว สวัสดีค่ะ วิวจากแชนเนล Point of View ค่ะ
วิวมีเรื่องจะมาสารภาพทุกคนอีกแล้วค่ะ
ก็คือ วิวติดซีรีส์อีกเรื่องแล้ว ทุกคน
นั่นแหละ ช่วงนี้ติดซีรีส์เยอะนิดนึงนะคะ
คือ เรื่องของเรื่องนะคะ มันเกิดจากว่า
วิวประกาศไปใช่ไหมว่าช่วงนี้
วิวกำลังติดละคร ติดซีรีส์ ติดอะไรต่างๆ อยู่
เสร็จแล้วค่ะ มันก็เลยมีแอปพลิเคชัน แอปนึงนะคะ
ชื่อว่า WeTV ค่ะ ติดต่อเข้ามาหาวิว
กะว่าจะให้รีวิวแอปพลิเคชันนั่นแหละ
ดังนั้น พอวิวจะต้องรีวิวอะไรสักอย่าง วิวก็ต้องเข้าไปดูใช่ไหม?
พอกดเข้าไปดูนะคะ ไปเจอซีรีส์อยู่เรื่องนึงค่ะ
ชื่อว่า หาญท้าชะตาฟ้า ปริศนายุทธจักร
อะ เห็นคำว่ายุทธจักร คิดว่าคนติดซีรีส์จีนแบบวิวเนี่ยนะคะ
จะทนได้ไหม? วิวก็ต้องกดเข้าไปดูค่ะ
อะ เดี๋ยวจะไม่เก็ตกันนะคะ ว่าทำไมเกิดสิ่งนี้ขึ้น
วิวเล่าให้ฟังดีกว่าค่ะว่า
เรื่องหาญท้าชะตาฟ้า ปริศนายุทธจักรเนี่ย
ถูกสร้างขึ้นจากนวนิยายยอดนิยมนะคะ
ประจำเว็บไซต์ออนไลน์ชื่อดังของจีน
แล้วก็เป็นผลงานประพันธ์ของเม่าหนี่
เมานี่ เมา เมา เออ ช่างมันเถอะค่ะ
มาไม่เป็นพินอินแบบนี้ ออกเสียงไม่ถูกจริงๆ นะคะ
เขาเป็นคนที่เคยดังมาจากซีรีส์สยบฟ้าพิชิตปฐพีค่ะ
เป็นนิยายกำลังภายในย้อนยุคสืบสวน
ที่เรื่องเนี้ย ก็มีซีรีส์ออกมาให้ดูหนึ่งภาคแล้วนะคะ
ทำออกมาได้สนุกมาก จนแฟนๆ ในไทยเนี่ย
ตอนนี้รอภาค 2 กันอยู่ค่ะ
เรียกได้ว่าการันตีคุณภาพของเขาได้อย่างดีเลยค่ะ
พอเห็นชื่อคนเขียนมาแปะกับคำว่ายุทธจักรนะคะ
แน่นอนว่า คลิกค่ะ คลิก
พอกดเข้าไปก็ อืม! นั่นแหละค่ะ
เรื่องที่เกิดขึ้น
ดังนั้นคลิปนี้ก็เลยเกิดขึ้นอีกแล้วนะคะ
เป็นหนึ่งในความพยายามของวิว
ที่จะทำให้ตัวเองติดซีรีส์แบบไม่เสียการเสียงานน่ะนะ
ซึ่งพอมานึกๆ แล้วเนี่ยว่า
เอ๊ พูกถึงยุทธจักรๆ จะทำคลิปเกี่ยวกับอะไรดีนะ?
วิวก็มีอยู่เรื่องนึงค่ะ ที่คิดว่า
ในฐานะคนที่เสพนิยายกำลังภายใน
ดูหนังกำลังภายในมาตั้งแต่เด็กเนี่ยนะ
มีเรื่องนึงที่หลายๆ คนน่าจะอยากรู้เหมือนกัน
ก็คือเรื่องราวเกี่ยวกับสำนักต่างๆ ในนิยายกำลังภายในนั่นเอง
พระเอกของเราเนี่ย ไปเรียนวิชามาจากไหน?
เดี๋ยวก็ไปพูดถึงสำนักนั้น เดี๋ยวก็ไปพูดถึงสำนักนี้
เยอะแยะเต็มไปหมดนะคะ
แต่ละเรื่องไม่เหมือนกันเลย
ตัวเอก ตัวร้าย ตัวนางเองนางเอก อาจารย์
โอ้ วุ่นวายไปหมดค่ะ
ดังนั้นนะคะ วันนี้วิวก็ไปหาข้อมูลมาเรียบร้อยแล้วค่ะ
แล้วก็รวบรวมมาเพื่อที่จะมาเล่าให้ทุกคนฟังนะคะ
ว่าสำนักเด่นๆ ในยุทธจักรเนี่ย
มีสำนักไหนบ้าง? แล้วโดดเด่นด้านไหนค่ะ
แต่ก่อนอื่นนะคะ ก่อนจะไปฟัง
อย่าลืมกดติดตามวิวให้ครบทุกช่องทางค่ะ
ไม่ว่าจะเป็นทาง Facebook, Youtube
Twitter, Instagram นะคะ
แต่ละช่องทางเนื้อหาไม่เหมือนกันเลยค่ะ
สำหรับตอนนี้ พร้อมจะไปฟัง
เรื่องราวที่ทั้งสนุก แล้วก็ได้สาระกันรึยังคะ?
ถ้าพร้อมกันแล้วก็ ไปฟังกันเลยค่ะ~
เอาจริงๆ นะ ถ้าจะพูดถึงสำนักต่างๆ
ที่พระเอกในนิยายกำลังภายในไปเรียนกันเนี่ย
พูดได้ไม่หมดหรอกค่ะ
เพราะว่าแต่ละเรื่องเนี่ยนะคะ
ก็อยู่กันคนละจักรวาลไง ใช่ไหม?
ดังนั้น มีสำนักเต็มไปหมดเลยค่ะ
ไม่ว่าจะเป็นสำนักช้วนจินก่า เสียวลิ้มยี่ บู๊ตึ้ง
ง้อไบ๊ คุนลุ้น คงท้ง หานซาน ซงซาน
ไอ้พวกนี้ก็เป็นหนึ่งใน 5 ขุนเขากระบี่
ยังมีพวกสำนักตระกูลหยาง ตระกูลมู่หยง
แล้วก็ยังมีพวกพรรคมาร พวกพรรคอธรรม
พวก โอ้ เต็มไปหมดเลยค่ะ
แล้วส่วนตัววิวนะคะ ถามว่า
นิยายจีนกำลังภายใน อ่านไหม?
อ่านนะ อ่านพวกโกวล้ง โกวเล้ง อะไรต่างๆ
ถามว่าดูไหม? ก็ดูบ้าง
แต่บางเรื่องมันก็เนิ่นนานมาแล้วนะคะ
แล้วมันก็มีหลากหลายเวอร์ชั่น
แล้วของนักเขียนแต่ละคนก็เหมือนอยู่คนละ Universe อีก
ดังนั้น วิวเชื่อว่าคนดูของวิวเนี่ย
มีหลายๆ คนเป็นแฟนคลับหนังจีนกำลังภายใน
และน่าจะมีข้อมูลที่แน่นกว่าวิว
ถ้าสมมุติวิวพูดตรงไหนผิดไป หรือว่า
วิวพูดตรงไหนแล้วแบบ มันลงได้ละเอียดกว่านี้
เฮ้ยๆ แก ฉันว่าสำนักนี้เก่งกว่า
อะไรอย่างนี้นะคะ
ก็คอมเมนต์มาด้านล่างได้เลยค่ะ
ยินดีที่จะแชร์กับทุกคน
แล้วจะดีใจมากๆ นะคะ
เพราะว่าเหมือนมีคนมาชอบเรื่องเดียวกัน
แล้วก็มาช่วยกัน discuss กันค่ะ
ส่วนใครที่แบบ อยากมา discuss ว่า
พระเอกเรื่องโปรดของฉัน ฝึกมาจากสำนักนี้จ้า
ก็คอมเมนต์ด้านล่างเช่นกันนะคะ
เอาล่ะ เกริ่นมายาวนานมากพอแล้ว
เราเข้าไปที่สำนักแรกกันดีกว่าค่ะ
แน่นอนนะคะ พูดถึงสำนึกฝึกกำลังภายใน
ในหนังจีนกำลังภายใน
ลืมสำนักนี้ไปไม่ได้เลยค่ะ
เพราะว่าเป็นสำนักที่โด่งดังมากๆ
และโด่งดังมาจนถึงปัจจุบัน
คือเรียกได้ว่าโด่งดังเกินกว่าในนิยาย เกินกว่าในซีรีส์
เพราะมันเป็นสิ่งที่มีอยู่จริง
นั่นก็คือ สำนักวัดเส้าหลิน นั่นเองค่ะ
สำนักวัดเส้าหลินเนี่ยนะคะ ตั้งอยู่บนเขาซงซานค่ะ
ที่มณฑลเหอหนาน ประเทศจีนนะคะ
เป็นสำนักที่เก่าแก่มาก
สร้างมาตั้งแต่สมัยราชวงศ์เว่ยเหนือนะ
ซึ่งหลวงจีนในวัดเนี้ย
เขาก็เล่าขานกันมายาวนานแล้วแหละ
ว่าเขามีวิธีฝึกยุทธ์นะคะ
โดยเอาปริศนาวิทยายุทธเนี่ย มาผสมรวมกับปริศนาธรรม
คือเหมือนกับว่า คนฝึกเป็นหลวงจีนเนี่ย ก็เป็นพระใช่ไหม?
ก็จะมีความ เอาวิทยายุทธกับการฝึกธรรมะเนี่ย
มาปะปนกันนะคะ
ซึ่งวิชาเด่นของสำนักนี้นะคะ
ก็คือ วิชาเปลี่ยนเส้นเอ็น กับ วิชาล้างไขกระดูก นั่นเองค่ะ
ซึ่งหลายๆ เรื่องก็จะพูดเหมือนกันหมดเลยนะคะ
ว่าคัมภีร์เปลี่ยนเส้นเอ็นของเส้าหลินเนี่ย มันสูญหายไปแล้ว
แล้วทุกเรื่องก็จะบอกเหมือนกันว่า มันอยู่ที่เจ้าอาวาสจ้า
แต่เจ้าอาวาสก็แบบ เหมือนไม่ได้รู้หมดทุกอันอะ
อะไรอย่างนี้นะคะ
เอาเป็นว่า มันก็เป็นหนึ่งในวิชาที่คนอยากเรียนรู้
แต่ว่าก็หาเรียนไม่ได้ นั่นละค่ะ
ในตำนานว่ากันว่า วิชายุทธของเส้าหลินเนี่ยนะคะ
ได้มาจากปรมาจารย์ตั๊กม้อโจวซือ
หรือว่า พระโพธิธรรม เนี่ย
ไปเอาความรู้มาจากชมพูทวีป หรือว่าประเทศอินเดียนะคะ
เพื่อนำมาเผยแพร่ค่ะ
ซึ่งถ้าใครจำได้นะคะ
ตอนที่วิวเล่าเรื่องตุ๊กตาดารุมะของญี่ปุ่นไป
ก็พระอาจารย์ตั๊กม้อนี่ละค่ะ
เป็นคนดังจริงๆ นะคนเนี้ย
ซึ่งถามว่าไปได้มาได้ยังไงนะคะ
เขาก็เชื่อกันว่า
เน้นอีกครั้งว่า เชื่อกันว่า ไม่ใช่ทางประวัติศาสตร์นะ
เชื่อกันว่าพระอาจารย์ตั๊กม้อเนี่ย
จริงๆ เป็นเจ้าชายเมืองเล็กๆ ของแถบอินเดียใต้
เสร็จแล้วก็ออกเดินทางมาที่ประเทศจีนค่ะ
พอมาที่นี่ก็มาบวช แล้วก็เผยแพร่ความรู้ของตัวเอง
ที่ได้มาจากอินเดียเนี่ย ให้กับคนจีนค่ะ
ซึ่งวิทยายุทธของเส้าหลินเนี่ย
ก็ได้รับความนิยมมากขึ้นเรื่อยๆ ค่ะ
โดยเฉพาะในยุคสุยถังนะคะ
ถึงขนาดที่ว่าคนเนี่ย
นำมาพลิกแพลงเป็นวิทยายุทธสำนักต่างๆ นะคะ
จนกระทั่งวิทยายุทธของเส้าหลินก็ได้รับการขนานนามว่า
เป็นต้นตำหรับของวิทยายุทธในใต้หล้านะคะ
เรียกได้ว่า original สุดๆ เลยค่ะ
ซึ่งถามว่าจุดเด่นของวิทยายุทธเส้าหลินคืออะไรนะคะ
ก็ต้องบอกว่าคนฝึกจะต้องเป็นหลวงจีนเท่านั้นค่ะ
เนื่องจากวิทยายุทธของเส้าหลินเนี่ย มีความรุนแรงมาก
ดังนั้นจะไม่สอนให้ฆราวาสนะคะ
ก็คือให้พระฝึกกันเอง เพื่อใช้ปฏิบัติธรรม
ก็คือเหมือนใช้ฝึกวิทยายุทธ ประกอบกับการนั่งสมาธิ
แล้วก็ใช้ป้องกันวัดนั่นเองค่ะ
นอกจากนี้นะคะ พวกอาวุธของเส้าหลินต่างๆ เนี่ย
จะเน้นไม่มีคม เพราะว่าอะไร?
เพราะเป็นหลวงจีน ไม่ได้เน้นฆ่าค่ะ
เน้นแค่แบบว่า หยุด! ออกไป!
ทำนองนี้นะคะ
นอกจากนี้นะคะ ในหลายๆ เรื่องก็จะกล่าวอ้างค่ะ
ว่าวิทยายุทธของวัดเส้าหลินเนี่ย ลึกลับมากๆ นะคะ
ดังนั้นนะคะ มันจะมีตำราอยู่เล่มนึงค่ะ
ชื่อว่าเจ็ดสิบสองเคล็ดวิชานะคะ
ถือว่าเป็นหัวใจของการฝึกยุทธแบบเส้าหลินเลยทีเดียว
แต่อย่างไรก็ตาม ตามนิยายต่างๆ เนี่ย
เขาก็จะบอกว่าตำรานี้สูญหายไปแล้วค่ะ
ไม่มีใครสามารถสืบทอดต่อได้
ก็จะเหลือแค่แบบว่า เขียนอยู่ในหนังสือวิทยายุทธ
ให้มาอ่านๆ ตำราพิชัยสงคราม อะไรทำนองนี้ เท่านั้นละค่ะ
ส่วนพวกวิชาเด่นๆ ที่เราจะคุ้นเคยกันดีจากสำนักเส้าหลินนะ
ก็จะมี ค่ายกลสิบแปดมนุษย์ทองคำ
อะ อันนี้คุ้นๆ ใช่ไหม?
ห้าหมัดเส้าหลิน
แล้วก็พลองราชากินนรนั่นเองค่ะ
และนี่ก็คือสำนักเส้าหลิน สำนักแรกของเรานะคะ
ไปที่สำนักที่ 2 กันค่ะ
สำนักที่ 2 เรานะคะ เป็นสำนักที่มีชื่อเสียงมากๆ เช่นเดียวกันค่ะ
ก็คือสำนักบู๊ตึ้ง หรือว่าที่เรียกในภาษาจีนกลางว่า
อู่ตัง นั่นเองนะคะ
เชื่อกันว่าสำนักนี้ตั้งอยู่ที่ภูเขาอู่ตัง
มณฑลหูเป่ย ประเทศจีนค่ะ
ซึ่งตามตำนานนะคะ บอกว่าคนที่ตั้งสำนักนี้ขึ้นมา
ก็คือ จางซานเฟิง
เป็นนักพรตเต๋า นิกายเสวียนเฟิงนั่นเองค่ะ
ซึ่งสำนักนี้นะคะ ก็เพิ่งจะตั้งขึ้นมาในช่วง
ปลายราชวงศ์หยวน ต่อราชวงศ์หมิง เท่านั้นเองนะคะ
เรียกได้ว่าใหม่กว่าเส้าหลินเยอะเลยเนอะ
ถามว่าวิทยายุทธของบู๊ตึ้งมาจากไหนนะคะ
ก็ต้องบอกว่าวันนึงผู้ก่อตั้งค่ะ
เขาบังเอิญได้เห็นงูกับนกกระเรียนเนี่ย สู้กันนะคะ
สู้กัน ฟั้บๆๆ
อารมณ์คล้ายๆ กับในกังฟูแพนด้านั่นละค่ะ
ซึ่งพอเขาเห็นปุ๊บ เขาก็คิดขึ้นมาได้ว่า
นี่มันเป็นกระบวนยุทธที่เท่มากๆ เลย
ดังนั้นนะคะ เขาก็เลยพัฒนาท่านี้ออกมาค่ะ
กลายเป็นสุดยอดวิชา ชื่อว่าไท่จี๋นะคะ
หลังจากที่เขาคิดค้นไท่จี๋ได้เนี่ย
วิทยายุทธของบู๊ตึ้งก็พัฒนารุดไปอย่างรวดเร็วค่ะ
จนกระทั่งสำนักบู๊ตึ้งเนี่ย
มีเชื่อเสียงมามากกว่า 200 ปีนะคะ
ถามว่าวิทยายุทธของบู๊ตึ้งเน้นด้านไหนนะคะ
ก็เน้นเพลงหมัดมวยนะคะ แล้วก็เน้นเพลงกระบี่ค่ะ
ในยุคแรกๆ เนี่ย เน้นเรื่องกำลังกายเป็นหลักนะคะ
เน้นว่าด้านในอ่อนนุ่ม ด้านนอกแข็งแกร่ง
ยืมแรงตีกลับ
คือใครตีเรามา เราเอาแรงเขานั่นแหละ
ผลักกลับ ประมาณนั้นนะคะ
และนอกจากนี้นะคะ ศิษย์ของสำนักบู๊ตึ้งเนี่ย
ส่วนมากจะเป็นนักพรตในลัทธิเต๋าทั้งหมดค่ะ
แต่ว่าอย่างไรก็ตามนะคะ
มันก็เกิดเหตุการณ์ไปล้างพรรคมาร อะไรบางอย่าง
ทำให้สำนักบู๊ตึ้งเนี่ย เกิดการปฏิวัติครั้งยิ่งใหญ่นะคะ
แล้วก็ส่งต่อวิชาเนี่ย ไปสู่ฆราวาสค่ะ
หลังจากนั้น วิชาของบู๊ตึ้งก็
พัฒนาขึ้นเรื่อยๆ อย่างรวดเร็วนะคะ
จนกระทั่งในที่สุดนะคะ วิชาของบู๊ตึ้งเนี่ย บรรลุถึงขีดสุดค่ะ
ก็เลยได้รับฉายาว่า
ใต้หล้าไร้เทียมทาน ครอบครองบุทธภาพ ค่ะ
ส่วนวิชาเลื่องชื่อของสำนักบู๊ตึ้งนะคะ ก็ได้แก่
กระบี่ก่อลักษณ์ กระบี่เดช กระบี่เคลื่อน กระบี่มังกร
แล้วก็หมัดพิฆาตสองภวะนั่นเองค่ะ
และนี่ละค่ะ ก็คือสำนักบู๊ตึ้ง
สำนักที่ 2 ของเรานะคะ
ไปที่สำนักที่ 3 กันดีกว่าค่ะ
สำนักที่ 3 นะคะ เป็นหนึ่งในสำนักที่
ตัวสำนัก วิวไม่เคยไปเยี่ยมหรอก แต่ว่าสถานที่ตั้งเนี่ย
วิวเคยได้มีโอกาสไปเยี่ยมเยือนมาแล้วนะคะ
ก็คือสำนักง้อไบ๊นั่นเอง
อะ ใครเคยไปทัวร์จีน น่าจะเคยได้ยิน
เฉินตู เล่อซาน ง้อไบ๊ อะไรทำนองนั้นนะ
ชื่อง้อไบ๊เนี่ยนะค ในภาษาจีนกลางเราจะเสิร์ชไม่เจอค่ะ
เพราะว่าชื่อจริงๆ ของเขาคือ ภูเขาเอ้อเหม่ย นั่นเองนะคะ
พูดถึงสำนักง้อไบ๊เนี่ยนะคะ
แน่นอนว่าหลายๆ คนที่อ่านนิยายเนี่ย
น่าจะนึกถึงแม่ชีของสำนักนี้ค่ะ
เพราะว่าไม่รู้อีท่าไหนนะคะ ในยุคแรกๆ เนี่ย
พูดถึงศิษย์สำนักง้อไบ๊ มีแต่แม่ชีทั้งนั้นเลยค่ะ
ซึ่งสำนักง๊อไบ๊เนี่ย ถือว่าเป็นสำนักที่มีชื่อเสียงมากๆ เลยนะ
แต่ในนิยายเนี่ย เหมือนจะไม่ค่อยได้บันทึก
ประวัติของสำนักไว้เท่าไร
บอกไว้แค่ว่า สำนักง้อไบ๊เนี่ย
มีชื่อเสียงมากในยุคชุนชิว มีวิชายุทธเอ้อเหม่ยนะคะ
ซึ่งเวลาผ่านไปเนี่ยนะคะ
บนภูเขามีนักพรตกับหลวงจีนถ่ายทอดวรยุทธใช่ไหม?
รอบๆ เขาง้อไบ๊ก็มีสำนักเล็กๆ น้อยๆ
เกิดขึ้นเต็มไปหมดเหมือนกันค่ะ
สุดท้ายนะคะ ทั้งหมดก็รวมตัวกัน
กลายเป็นสำนักง้อไบ๊สำนักเดียวนี่แหละ
สำนักง้อไบ๊นะคะ เด่นด้านอาวุธยาวค่ะ
ก็คือพวกพลอง ทวน อะไรทำนองนี้
แล้วก็เก่งมากๆ ถึงขนาดที่เขาบอกว่า
คนที่จะมาสู้ทัดเทียมได้กับง้อไบ๊เนี่ย
ก็คือพวกเส้าหลินเท่านั้นละค่ะ
นอกจากนี้นะคะ แม้ว่าสำนักง้อไบ๊
จะเริ่มต้นมาจากนักพรตเต๋า
จะเริ่มจากหลวงจีน อะไรต่างๆ
แต่สุดท้ายค่ะ มันก็กลายเป็นสำนักฆราวาสในที่สุด
แล้วก็เปิดสอนแบบค่อนข้างจะเปิดกว้างนะคะ
ก็คือรับศิษย์มากมายเข้ามาเป็นศิษย์ในสำนักค่ะ
แล้วก็เนื่องจากอาวุธยาวๆ แบบพลอง ทวน เนี่ยนะคะ
เหมาะกับการใช้ในสงครามค่ะ
ดังนั้นพวกศิษย์ของสำนักง้อไบ๊นะคะ
ก็เลยมีโอกาสเข้าร่วมสงคราม
แล้วก็ไปทำชื่อในกองทัพมากกว่าสำนักอื่นค่ะ
ส่วนวิทยายุทธเด็ดๆ ของสำนักง้อไบ๊เนี่ยนะคะ
ก็คือ ทวนขี่มังกร ท่อนแขนยักษ์
แล้วก็ ทวนวงแหวนนั่นเองค่ะ
นอกจากนี้นะคะ สำนักง้อไบ๊ยังมีอีกอย่างนึงค่ะ
ที่โดดเด่นมากๆ เลย ก็คือ เพลงกระบี่ง้อไบ๊ นั่นเองนะคะ
อะ ไปอย่างรวดเร็ว ไปที่สำนักที่ 4 นะคะ
สำนักนี้ก็คือสำนักคุนลุ้นนั่นเอง
อะ ยังเป็นชื่อภูเขาอยู่นะคะ
ถามว่าเขาคุนลุ้นนี่ตั้งอยู่ที่ไหน?
ก็ต้องบอกว่าตั้งอยู่บริเวณซินเจียง
ทางบริเวณตะวันตกของจีนนะคะ
ซึ่งเขาคุนลุ้นเนี่ย ถือว่าเป็นเขาที่ใหญ่ที่สุดของประเทศจีนนะคะ
ถึงขนาดที่ว่า มีคำกล่าวไว้ว่า แม่น้ำเกิดที่คุนลุ้น ค่ะ
แม่น้ำที่พูดถึงเนี่ยก็คือแม่น้ำฮวงเหอนั่นเองนะ
ถือว่าเป็นเขาที่ยิ่งใหญ่จริงๆ ค่ะ
คุนลุ้นเนี่ยก็เรียกได้ว่าเป็นอีกหนึ่งสำนักที่มีชื่อเสียงค่ะ
ซึ่งต่อมาวิชานี้นะคะ ได้เผยแพร่มาอยู่บริเวณ
แถบดินแดนกลางประเทศจีนค่ะ
ถามว่าสำนักคุนลุ้นเนี่ย เน้นอะไรนะคะ
ก็ต้องบอกว่าเขาเน้นความแข็งแกร่ง ว่องไว
รวบรัด แล้วก็มีพลังค่ะ
ส่วนเคล็ดวิชาของคุนลุ้นเนี่ย
ก็คือเคล็ดวิชา 8 ตัวอักษรนั่นเองค่ะ
และหมัดที่มีชื่อเสียงของคุนลุ้นก็คือ
หมัดเมฆขาว นั่นเองค่ะ
วิชาหมัดของคุนลุ้นเนี่ยนะคะ
เรียกได้ว่ามีการเปลี่ยนแปลงมากมายค่ะ
แล้วก็สิ่งที่เขาเน้นเนี่ย ก็คือ
ทั้งรุกแล้วก็รับในตัวนะคะ
หมายถึงหมัดนะจ้ะทุกคน
นอกจากนี้นะคะ เขายังเด่นด้านการใช้ทั้งมือ แล้วก็เท้าค่ะ
ไป ไปต่อกันที่สำนักสุดท้ายแล้วนะคะ
อาจจะไม่เรียกว่าสำนักหรอก
สำนักสุดท้ายเนี่ย เรียกว่าเป็นพรรคค่ะ
และเป็นพรรคที่มีชื่อเสียงมากๆ
เชื่อว่า แม้ว่าคนที่ไม่อ่านนิยายจีนกำลังภายในเนี่ย
ก็น่าจะเคยได้ยินชื่อพรรคนี้ค่ะ
พรรคนั้นก็คือ พรรคกระยาจก นั่นเองนะคะ
น่ะ พรรคของขอทานนะคะ พรรคนี้
สมาชิกพรรคส่วนมากก็จะเป็นขอทานค่ะ มารวมตัวกัน
โผล่มาหลายเรื่องเลยนะคะ
โดยเฉพาะในนิยายของกิมย้ง แล้วก็โกวเล้งค่ะ
เอาจริงๆ ประเพณีของพรรคกระยาจกนี่
มันก็จะแบบ ค่อนข้างเฉพาะทางของตัวเองนะ
แล้วในบางยุคบางสมัยนะคะ
พรรคกระยาจกก็มีสมาชิกเนี่ย มากที่สุด
จนกระทั่งได้ขึ้นมาเป็นพรรคอันดับหนึ่ง ของแผ่นดินเลยทีเดียวนะ
คือแม้ว่าชื่อพรรคจะไม่แฟนซี
แต่ว่าเน้นที่ฝีมือเป็นหลักค่ะ
ส่วนวิชาเด่นๆ ของพรรคกระยาจกเนี่ยนะคะ
เอาจริงๆ เด่นที่สุดเลยคือ 18 ฝ่ามือพิชิตมังกรค่ะ
แต่วิชาที่แบบ ชื่อที่คนจดจำได้มากที่สุดก็คือ
เพลงไม้เท้าตีสุนัขนะคะ
แบ่งออกเป็นได้ทั้งหมด 36 กระบวนท่า
แล้วก็ 12 เคล็ดลับนั่นเองค่ะ
ซึ่งไอ้ไม้เท้าตีสุนัขเนี่ย จริงๆ มันเป็นระดับเบสิกน่ะนะ
จะเห็นว่า คนชอบเอาไปสั่งสอนกัน ประมาณว่า
"แกสู้ฉันไม่ได้หรอก แค่ไม้เท้าตีสุนัขอันนี้ แกก็แพ้ฉันแล้ว"
แล้วก็ ปั่กๆๆๆๆ แล้วก็แพ้ ประมาณนั้นนะคะ
ดังนั้นพระกระยาจกเนี่ย เก่งจริงๆ ค่ะ
และที่สำคัญนะ ไอ้ไม้เท้าตีสุนัขอันเนี้ย
เป็นสัญลักษณ์ของหัวหน้าพรรคด้วยนะคะ
ประมาณว่า ใครถือไม้เท้าตีสุนัขนี่
นี่แหละ คือ ประมุขพรรคคนใหม่ค่ะ
อีกอย่างนึงที่เด่นมากๆ ของพรรคกระยาจกนะ
คือประเพณีรับหัวหน้าพรรคคนใหม่ค่ะ
ปกติเวลาการรับหัวหน้าพรรค
มันต้องเฉลิมฉลองอะไรอย่างนี้ใช่ไหม?
แต่คนที่จะได้เป็นหัวหน้าพรรคกระยาจกเนี่ย
จะต้องโดนสมาชิกพรรคถุยน้ำลายใส่ค่ะ
แบบ ถุ้ยๆๆ ประมาณนี้ ถึงจะได้เป็นหัวหน้าพรรคนะจ้ะ
และที่สำคัญนะคะ
พรรคกระยาจกมีกฎอยู่ทั้งหมด 7 ข้อค่ะ ที่เป็นกฎเด่นๆ
กฎข้อแรกนะคะ ก็คือ ศิษย์ของพรรคกระยาจกทุกคนเนี่ย
จะต้องไม่เบียดเบียนผู้อื่นนะคะ
ข้อที่ 2 บอกว่า ศิษย์ของพรรคกระยาจก
ต้องช่วยเหลือบ้านเมืองค่ะ
ข้อที่ 3 นะคะ บอกว่าศิษย์ของพรรคกระยาจกเนี่ย
จะต้องถือคุณธรรม ช่วยเหลือผู้ตกยาก
อะไรทำนองนี้นะ
ส่วนข้อที่ 4 นะคะ บอกไว้ว่า
ศิษย์ของพรรคกระยาจกเนี่ย กล้าทำต้องกล้ารับค่ะ
ข้อที่ 5 นะคะ บอกไว้ว่า ศิษย์ของพรรคกระยาจกเนี่ย
ที่ทำความผิด จะต้องกล้าลงมีดสังหารตัวเองค่ะ
อืม อันนี้โหดจริงๆ นะ
ส่วนข้อที่ 6 นะคะ บอกไว้ว่า
การลบล้างความผิดของศิษย์ในพรรคนะคะ
ลบได้ด้วยเลือดของหัวหน้าพรรคเท่านั้น
อื้อหืม โหดจริงๆ
แปลว่าต้องปกครองลูกศิษย์อย่างดีนะ
ไม่งั้นถ้ามันไปทำอะไร เดี๋ยวฉันซวย
อะไรทำนองนี้นะคะ
ส่วนข้อที่ 7 ค่ะ ก็คือ
เมื่อประมุขพรรคคนใหม่รับตำแหน่งนะคะ
ประมุขพรรคคนเก่าก็จะต้องมอบไม้เท้าตีสุนัขให้ค่ะ
เป็นไงบ้างคะ? ที่ก็คือ 5 สำนักเด่นๆ
ที่วิวสรุปมาให้ฟังในวันนี้ค่ะ
ใครมีสำนักอื่นๆ เพิ่มเติม ใครมีข้อมูลเพิ่มเติมอะไร
ที่วิวตกค้างไป ก็คอมเมนต์คุยกันได้ด้านล่างนะคะ
ส่วนใครฟังแล้วอยากไปฝึกสำนักไหน อะไรยังไง
ก็คอมเมนต์มาคุยกันด้านล่างได้ค่ะ
สำหรับตัววิวเนี่ย ขอกลับสำนัก WeTV ไปก่อนนะ
จะไปดูต่อแล้วนะคะ
เพราะว่าตอนใหม่น่าจะมาแล้ว
เอาจริงๆ คลิปนี้อยากจะชวนทุกคน
มาติดซีรีส์ด้วยกันค่ะ
อย่าลืมไปดูเรื่องหาญท้าชะตาฟ้า ปริศนายุทธจักร
คือพูดมาขนาดนี้ อาจจะรู้สึกว่าแบบ
แค่พูดชื่อเรื่องมันยังไม่ป้ายยาจ้า
ขอเล่าเรื่องย่อให้ฟังคร่าวๆ แล้วกันค่ะ
คือเรื่องนี้นะคะ มันเป็นเรื่องเกี่ยวกับผู้ชายคนนึงค่ะ
เขาเป็นนักเขียนนิยาย
เขาต้องการให้อาจารย์ด้านวรรณคดีโบราณของจีนเนี่ยนะคะ
มาช่วยเขาในการทำข้อมูลค่ะ
แต่บังเอิญว่า เขาไปถึง อาจารย์ก็แบบ
"ไม่ๆๆ ชั้นไม่ช่วยเธอหรอก"
ดังนั้นเขาก็เลย ตัดสินใจเขียนนิยายให้อาจารย์คนนั้นดูค่ะ
ซึ่งเนื้อหาในนิยายนะคะ ก็คือ
เรื่องหาญท้าชะตาฟ้า ปริศนายุทธจักรนั่นเอง
ดังนั้นไอ้ผู้ชายคนนั้นคือ ตัวประกอบนะคะ
เปิดมา ใช้แค่นั้นแหละ
หลังจากนั้นนะคะ เรื่องราวที่ผู้ชายคนนี้เขียนเนี่ย
ก็เป็นเรื่องของผู้ชายคนนึง
ที่เป็นคนในยุคปัจจุบัน
และแน่นอนว่า เขาตายค่ะ
อะ เปิดมาช็อตที 2 พระเอกตายนะคะ
อย่างไรก็ตาม ถ้าพระเอกตาย มันจะจบ
ดังนั้น วิญญาณของพระเอกค่ะ
ก็เลยหลุดลอยไปอยู่ที่อีกมิตินึงนะคะ
เป็นมิติของหนังจีนกำลังภายในค่ะ
และเขากลายเป็นเด็กทารกนะคะ
แล้วก็กำลังโดนผู้ชายคนนึงเนี่ย
พาหนีจากคนที่จะไล่ฆ่าเขาเต็มไปหมดเลย
ดังนั้น เรื่องราวจะเป็นยังไงต่อไปอะ ไม่รู้
แต่ว่า เรื่องนึงที่วิวรู้ก็คือ
ไอ้ผู้ชายคนนี้ที่ไปเกิดใหม่เป็นเด็กทารกน้อยๆ เนี่ยนะ
เขาอะ ได้ความทรงจำทั้งหมดของตัวเองจากชาติก่อนมาค่ะ
แล้วเขาก็เลยตั้งปณิธานเอาไว้ในสมองเขา
ไว้ทั้งหมด 3 ข้อด้วยกันค่ะ
ก็คือชาตินี้ฉันจะมีเงินเยอะ มีเมียเยอะ
แล้วก็มีลูกหลานเยอะค่ะ
ส่วนเรื่องราวจะเป็นยังไงเนี่ย
บอกเลยว่ามันเป็นปริศนานะคะ
เรายังไม่ได้รับคำเฉลยว่า
ทำไมเด็กทารกคนนี้ถึงโดนไล่ฆ่าอะไรต่างๆ
ก็เรื่องมันเป็นปริศนาอะทุกคน
บอกตอนนี้ก็ไม่เป็นปริศนาสิจ้ะ
ดังนั้นถ้าอยากรู้คำตอบนะคะ
ไปโหลดมาดูกันเองค่ะ ในแอป WeTV นะ
ก็มาทุกวันนะคะ จันทร์-พุธ วันละ 2 ตอน
สัปดาห์นึง 6 ตอนเลยทีเดียวนะทุกคน
นอกจากนี้ มาพร้อมกับที่ประเทศจีนเลย
ไม่ต้องกลัวโดนสปอยล์นะคะ
ส่วนใครกลัวฟังไม่รู้เรื่องนะคะ
เขามีทั้งพากย์ไทย แล้วก็ subtitle ภาษาไทยให้ด้วยค่ะ
ดังนั้นไม่ต้องกลัวนะจ้ะทุกคน
และที่สำคัญนะคะ ใครเป็นคนติดซีรีส์แล้วใจร้อน
ใจจะขาดรอนๆ แบบ ฉันรอตอนต่อไปไม่ไหวแล้วจ้า
สามารถสมัคร VIP ได้นะคะ
สามารถดูล่วงหน้าได้เช่นกันค่ะ
ปะ ไปโดนค่ะทุกคน ป้ายยาแล้วนะคะ
สำหรับวันนี้ ถ้าใครชื่นชอบคลิปนี้
อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อนๆ มาดูด้วยกันค่ะ
แล้วพบกันใหม่โอกาสหน้านะคะ บ๊ายบาย~
สวัสดีค่ะ
เอาจริง รวมข้อมูลยากมากเลยนะทุกคน
คลิปเนี้ย เชื่อว่าตกหล่นไปเยอะมาก
เพราะว่านิยายจีนกำลังภายในนี่มีแบบ ไม่รู้กี่เรื่องอะ
เต็มไปหมดเลย
แล้วนิยายที่แต่งใหม่ๆ ในสมัยใหม่ๆ นะ
บางทีมันก็ไม่ได้อ้างอิงกับนิยายยุคคลาสสิก
บางทีนิยายยุคคลาสสิกของกันเอง
เช่น ของกิมย้งกับโกวเล้ง อะ ไม่แต่งเหมือนกันอีก
แม้ว่าจะเป็นสำนักเดียวกัน
อะ บางสำนักมีตัวตนจริงในประวัติศาสตร์
บางสำนักแต่งขึ้น
โอ่ย เรียกได้ว่าวุ่นวายไปหมดเลยค่ะ
ดังนั้นใครมีข้อมูลเพิ่มเติม แชร์ด้านล่างได้นะจ้ะ
แล้วมาคุยกันค่ะ
สำหรับแฟนๆ นิยายกำลังภายในนะ
วันนี้ลาไปก่อนค่ะ บ๊ายบาย~
สวัสดีค่ะ